**ՏԵՂԵԿԱՆՔ**

**2016-2017 ուսումնական տարվա արդյունքները և նոր ուսումնական տարվա հիմնախնդիրները**

|  |  |  |
| --- | --- | --- |
|  | 2016-2017 ուստարում | 2017-2018 ուստարում  |
| Դպրոցների ընդհանուր թիվը | 81 | 80 |
| Ավագ դպրոցների թիվը | 4 | 4 |
| Մարզպետարանի ենթակայության դպրոցների ընդհանուր թիվը, որից՝  | 77 | 76 |
| Միջնակարգ դպրոցների թիվը | 52 | 52 |
| Հիմնական դպրոցների թիվը | 23 | 23 |
| Վարժարանների թիվը | 2 | 1 |
| Դասարանների ընդհանուր թիվը | 918 | 922 |
| Դասարանների թիվը մարզպետարանի ենթակայության դպրոցների | 884 | 891,5 |
| Դասարանների թիվը ավագ դպրոցների | 34 | 31 |
| Աշակերտների ընդհանուր թիվը | 15832 | 15942 |
| Աշակերտների թիվը/մարզպետարանի ենթակայության/ | 15089 | 15328 |
| Աշակերտների թիվը/ավագ դպրոցների/ | 738 | 662 |
| Առաջին դասարանցիների թիվը | 1714 | 1553 |
| Շրջանավարտների ընդհանուր թիվը | 970 | 510 |
| Շրջանավարտների թիվը/մարզպետարանի ենթակայության դպրոցներում/ | 742 | 414 |
| Շրջանավարտների թիվը/ավագ դպրոցներում/ | 228 | 96 |
| Միասնական քննություններին մասնակցած շրջանավարտների թիվը | 445 | - |
| Ուսուցիչների ընդհանուր թիվը | 1987 | 1987 |
| ՈՒսուցիչների թիվը մարզպետարանի ենթակայության դպրոցներում | 1900 | 1900 |
| Ատեստավորված ուսուցիչների թիվը մարզպետարանի ենթակայության դպրոցներում  | 1758 | - |
| ՈՒսուցիչների թիվը ավագ դպրոցներում | 87 | 87 |
| ՈՒսումնաօժանդակ անձնակազմի ընդհանուր թիվը  | 947 | 947 |
| ՈՒսումնաօժանդակ անձնակազմի թիվը ավագ դպրոցներում | 77 | 77 |
| ՈՒսումնաօժանդակ անձնակազմի թիվը մարզպետարանի ենթակայության դպրոցներում  | 865 | 865 |
| Բազմահամակազմ դասարան ունեցող դպրոցների թիվը | 32 | 32 |
| Բազմահամակազմ դասարանների թիվը | 85 | 85 |
| Նախակրթարանների թիվը | 10 | 16 |
| Նախակրթարաններում ընդգրկված 5-6 տարեկան երեխաների թիվը | 162 | 189 |
| Նախադպրոցական հիմնարկների թիվը | 48 | 48 |
| Նախադպրոցական հիմնարկներում ընդգրկված երեխաների թիվը | 3213 | 3215 |
| Նախադպրոցական հիմնարկների աշխատողների թիվը | 509 | 509 |
| Քոլեջների թիվը | 5 | 5 |
| ՈՒսումնարանների թիվը | 1 | 1 |
| Մարզում գործող ԲՈՒՀ-երի թիվը | 2 | 2 |
| ՈՒսուցիչ/աշակերտ | 1/9 | 1/9 |

**1.ԱՏԵՍՏԱՎՈՐՎԱԾ ԵՎ ՏԱՐԱԿԱՐԳ ՍՏԱՑԱԾ ՈՒՍՈՒՑԻՉՆԵՐԻ ԹԻՎԸ**

 Մարզպետարանի ենթակայության դպրոցներում աշխատող ուսուցիչների թիվը հասնում է 1900-ի, որոնց մեծ մասն ունի բարձրագույն կրթություն: Յուրաքանչյուր տարի ատեստավորվում է ուսուցիչների 1/5-ը: Ատեստավորման գործընթացին նախորդում է ուսուցիչների վերապատրաստումը, որը հիմնականում իրականացվում է Կրթության ազգային ինստիտուտի Տավուշի մասնաճյուղում:

2016-2017 ուսումնական տարում նոյեմբեր-դեկտեմբերի 16-ն ընկած ժամանակահատվածում ատեստավորվել է 241 ուսուցիչ: 2016թ.-ին Կրթության ազգային ինստիտուտի Տավուշի մասնաճյուղում ուսուցիչների վերապատրաստումն իրականացվել է 2017թ. ապրիլի 13-ից մինչև հունիսի 13-ն ընկած ժամանակահատվածում մարտ-հունիս ամիսներին վերապատրաստվել է ուսուցիչների 20 խումբ՝ 355 մասնակցով: Վերապատրաստված ուսուցիչների ատեստավորումը նախատեսվում է անցկացնել 2017թ. նոյեմբեր-դեկտեմբեր ամիսներին:

 Իրականացվում է նաև տնօրենների վերապատրաստման և հավաստագրման գործընթացը: 2017թ փետրվար-մարտ ամիսներին տնօրենների վերապատրաստմանը մասնակցել է 21 անձ, որից՝ 7-ը գործող տնօրեն: Տնօրենների վերապատրաստումն իրականացրել են կրթության ազգային ինստիտուտի Տավուշի մասնաճյուղը և <<Կրթություն առանց սահմանի>> կազմակերպությունը:

 Փաստաթղթային ատեստավորումից հետո տարակարգի ստացման համար 2016-2017թթ. ընթացքում մարզից տասներկու ուսուցիչ դիմել է ՀՀ կրթության և գիտության նախարարություն, և նախարարը՝ հիմք ընդունելով հանրակրթական ուսումնական հաստատության ուսուցչի որակավորման տարակարգի շնորհման հանրապետական հանձնաժողովի որոշումները, նրանց շնորհել է որակավորման առաջին աստիճանի տարակարգ:

 **2. ՄԱՐԶՈՒՄ ԻՐԱԿԱՆԱՑՎՈՂ ՆԱԽԱԴՊՐՈՑԱԿԱՆ ՄԻԿՐՈԾՐԱԳՐԵՐ**

Արդեն 6-րդ տարին է, որ ՀՀ Տավուշի մարզն ընդգրկվել է <<Դպրոցին երեխաների պատրաստվածության մակարդակի բարձրացում և կրթության հավասար մեկնարկային հնարավորությունների ապահովում>> ենթածրագրում: 2016թ.-ի նոյեմբերին նախակրթարաններ են բացվել մանկապարտեզ չունեցող ևս 6 համայնքում:

Քանի որ նախադպրոցական ուսումնական հաստատությունները դիտարկվում են որպես կրթության կարևորագույն օղակ, աշխատանքներ են տարվում մանկապարտեզներ և նախակրթարաններ հաճախող երեխաների թվի ավելացման ուղղությամբ:

 **3. ՕԼԻՄՊԻԱԴԱՆԵՐ, ԱՐԴՅՈՒՆՔՆԵՐ**

2017թ. փետրվարի 20-ից մինչև մարտի 9-ը անցկացվել է դպրոցականների օլիմպիադաների երրորդ (մարզային) փուլը: Մրցութային առաջադրանքները կազմել են հանրապետական առարկայական հանձնաժողովները: Մարզային փուլին մասնակցել է 252 աշակերտ, որից 80-ը իրավունք է ստացել մասնակցելու դպրոցականների առարկայան օլիմպիադաների հանրապետական փուլին: Մարզպետի կողմից հաստատված հանրապետական փուլի մասնակիցների հայտերը` բացառությամբ մաթեմատիկայի, ֆիզիկայի, քիմիայի, կենսաբանության, աշխարհագրության և ինֆորմատիկայի (վերջիններս անցկացվել են այլ ընթացակարգով), ներկայացվել են ՀՀ ԿԳՆ: Դպրոցականների առարկայական օլիմպիադաների հանրապետական փուլի մասնակիցներից 4-ն արժանացել են դիպլոմների, 4-ը` գովասանագրերի: Մասնավորապես՝

|  |  |  |
| --- | --- | --- |
| 1-ին կարգի դիպլոմ ստացողների թիվը  | 1/մաթեմատիկա/ | Դիլիջանի կենտրոնական դպրոց |
| 2-րդ կարգի դիպլոմ ստացողների թիվը | 1/ֆիզիկա/ | Իջևանի ավագ դպրոց |
| 3-րդ կարգի դիպլոմ ստացողների թիվը | 2/պատմություն, հայոց լեզու/ | Իջևանի ավագ դպրոց, Կողբի թիվ 2 դպրոց |
| Գովասանագիր ստացողների թիվ | 4/ֆիզիկա,անգլերեն, գերմաներեն, պատմություն/ | Բերդի ավագ դպրոց, Դիլիջանի ավագ դպրոց, Բերդավանի միջնակարգ դպրոց, Այրումի միջնակարգ դպրոց |

**4. ՄԻՋՈՑԱՌՈՒՄՆԵՐ**

Մարզի հանրակրթական դպրոցներում 2016-2017 ուստարվա ընթացքում կազմակերպվել են մի շարք միջոցառումներ, մասնավորապես՝

ՀՀ կառավարության ծրագրում ներառված է եղել «Մշակութային կազմակերպություն-դպրոց» աբոնեմենտային համակարգի ներդրման պիլոտային ծրագիրը, որն իրականացվել է Երևանում` սահմանամերձ և սահմանապահ համայնքների հիմնական դպրոցների միջին դասարաններում սովորող աշակերտների (10-14 տարեկան) համար. երեք միջոցառում` մեկ ներկայացում, մեկ համերգային ծրագիր և մեկ թանգարանային այցելություն: Օրապահիկի և գիշերավարձի ծախսերը Երևան քաղաքում ֆինանսավորվել են ծրագրի շրջանակներում, իսկ տրանսպորտային ծախսերը մարզից Երևան և հակառակ ուղղությամբ հոգացել է մարզպետարանը:

Հանրակրթական դպրոցներում անց են կացվել «Երկնքից երեք խնձոր ընկավ...» հեքիա¬թասացության և բարբառի 8-րդ մրցույթ-փառատոնը, որի եզրափակիչ փուլը տեղի է ունենալու 2016 թ. <<Հովհաննես Թումանյանի տուն-թանգարանում>>: Մարզից փառատոնին կմասնակցեն լավագույն ճանաչվել են Նոյեմբերյանի ավագ դպրոցի և Իջևանի թիվ 3 հիմնական աշակերտները:

Հայաստանի ազգային կինոկենտրոնի նախաձեռնությամբ և մարզպետարանի աջակցությամբ իրականացվել է <<Կինոաշուն. ազգային կինո ամիս>> ծրագիրը, որի շրջանակներում մարզի մի շարք դպրոցներում անց են կացվել կինոդիտումներ:

Անց է կացվել <<Նամակ զինվորին>> թեմայով շարադրությունների մրցույթ՝ նվիրված հայրենիքի սահմանների պաշտպանության ժամանակ զոհված, արիությամբ աչքի ընկած զինծառայողներին: Մրցույթին մասնակցել են 8-12-րդ դասարանների աշակերտները: 10 լավագույն շարադրությունները ներկայացվել են ՀՀ ԿԳՆ: Իրականացվել է «Մեր մեծերը» ծրագիրը, որի նպատակը նոր ձևավորվող սերնդի մեջ հայրենասիրություն արմատավորելն ու հայապահպանությանը նպաստելն է: Այս տարի «Մեր մեծերը» ծրագրում ընգրկվել են Այվազովսկին և այլոք : Համաշխարհային Հայկական Կոնգրեսը Ռուսաստանի հայերի միության և ՀՀ ԿԳՆ հետ համատեղ, մարզպետարանի աջակցությամբ անց է կացրել <<Ռուսական երգի փառատոնը>> մրցույթը: Հաշմանդամություն ունեցող անձանց համար կազմակերպվել է ներկայացումների մրցույթ, հաղթող է ճանաչվել Կողբի թիվ 2 միջնակարգ դպրոցը:

2016թ. նոյեմբերի տեղի ունեցավ ասմունքի հանրապետական 8-րդ մրցույթ-փառատոնի եզրափակիչ փուլը, որը նվիրված էր Սիլվա Կապուտիկյանի և Մարո Մարգարյանի հոբելյաններին: Տավուշի մարզից հանրապետական փուլին մասնակցելու իրավունք էին ստացել մրցույթի մարզային փուլի 8 աշակերտ, հանրապետական փուլում առաջին մրցանակի է արժանացել Դիլիջանի թիվ 2 հիմնական դպրոցի, Իջևանի ավագ դպրոցի աշակերտները:

 <Անտարես>> հրատարակչությունը ՀՀ ԿԳՆ հետ համատեղ, մարզպետարանի աջակցությամբ կազմակերպել և անց է կացրել <<Ընթերցման հանրապետական օլիմպիադա-2017>> միջոցառումը: Հանրապետական փուլում հաղթող է ճանաչվել Իջևանի թիվ 5 հիմնական դպրոցի աշակերտը:

Տավուշի մարզպետարանի անմիջական աջակցությամբ Երեխաների պաշտպանության միջազգային օրվան նվիրված մշակութային միջոցառումների մի ամբողջ շարք է անցկացվել մարզում:

 2016-2017 ուստարում մարզի հանրակրթական բոլոր դպրոցները մեծ շուքով նշել են ՀՀ պետական բոլոր տոները՝ <<Բանակի օր>>, <<Կանանց, մայրության, գեղեցկության և սիրո>> տոներ, <<Հաղթանակի և խաղաղության>> տոն, <<Շուշիի ազատագրման օր>>, <<Հանրապետության տոն>>, <<Երեխաների իրավունքների պաշտպանության օր>>, <<Գիտելիքի, գրի և դպրության օր>>, <<Անկախության 25-ամյակ>>-ին նվիրված տոներ, նշվել է Մեծ եղեռնի 102-րդ տարելիցը, երկրաշարժի տարելիցը, և այլն:

 Մարզի բոլոր կրթական հաստատություններում անց են կացվել <<Ոսկե աշուն>> խորագրով միջոցառումներ, նշվել են նաև եկեղեցական այնպիսի տոներ, ինչպիսիք են՝ <<Սուրբ ծնունդ>>-ը, <<Սուրբ Սարգիս>>-ը /Երիտասարդների օրհնության օրը/, <<Տյառնընդառաջ>>-ը, <<Սուրբ Զատիկ>>-ը, <<Խաղողօրհնեք>>-ը: Կազմակերպվել և անց են կացվել <<Ծաղկի և երգի>>, <<Վերջին զանգ>>, <<Պահպանենք մեր ավանդույթները>> խորագրերը կրող և այլ միջոցառումներ:

 Մարզի հանրակրթական բոլոր դպրոցներում ստեղծվել են <<Պատանի երկրապահ>> ակումբներ: 2016-2017 ուստարում երկու փուլով անցկացվել են սերժանտական դասընթացներ: Դասընթացների ավարտից հետո անցկացվել են ստուգարքներ:

 ՀՀ մշակույթի նախարարության կողմից Արմավիրի մարզում ս/թ հոկտեմբերի 12-13-ն անցկացնում է <<Մենք ենք, մեր մարզը>> մանկապատանեկան մարզային մշակույթի օրեր ծրագիրը, որում ընդգրկված են ՀՀ Տավուշի մարզի մանկապատանեկան ստեղծագործական համույթներն ու անհատ կատարողները՝ սահմանամերձ 9 դպրոց՝ /26 աշակերտ/ Բերդի և Նոյեմբերյանի տարածաշրջանից:

 Ծրագիրը միտված է ՀՀ մարզերում նպատակային մշակութային քաղաքականության իրականացմանը, հանրապետության հանրության իրազեկմանը յուրաքանչյուր մարզի մշակութային ձեռքբերումների, մարզային մանկապատանեկան մշակութային կազմակերպություններում, ուսումնական հաստատություններում սովորող շնորհալի երեխաների, արվեստագետների ներկայացմանը` միջոցառումների, ցուցահանդեսների, համերգների կազմկերպմամբ և նվաճումների ըստ արժանվույն, գնահատմամբ:

 2017թ. հոկտեմբերին 8-ին Պերճ Պռոշյանի տուն թանգարանում տեղի է ունեցել <<Սասնա ծռեր>> էպոսասացության մրցույթ-փառատոնի հանրապետական փուլը, որում հաղթող է ճանաչվել Իջևանի թիվ 3 հիմն. դպրոցի աշակերտը:

**5.ՆԵՐԱՌԱԿԱՆ ԿՐԹՈՒԹՅՈՒՆ /ԽՆԴԻՐՆԵՐ,ՁԵՌՆԱՐԿՎԱԾ ՄԻՋՈՑԱՌՈՒՄՆԵՐ**/

Ներառական կրթության գաղափարները ՀՀ Տավուշի մարզում սկսվել է քննարկվել դեռևս 1999թվականից, երբ մարզում գործում էին <<Հույսի կամուրջ>> հասարակական կազմակերպության կենտրոնները (1999թ-ից Դիլիջանում, 2003թ-ից Իջևանում, 2004թ-ից Բերդում, 2005թ-ից Նոյեմբերյանում):

ՀՀ կառավարության 27.01.2011թ. թիվ 46-Ն որոշման համաձայն 2011թ-ից մարզի բոլոր դպրոցներն անցան ներառական կրթության համակարգի:

Ներառական կրթությունը Տավուշի մարզի դպրոցներում դարձել է իրականություն և արդեն տվել է իր արդյունքները, ինչպես անհատական մակարդակում,այնպես էլ համայնքում՝ հաղթահարելով առկա կարծրատիպերը՝ մարդասիրական արժեքների տարածման և ամրապնդման շնորհիվ: Ծրագրի իրագործման ընթացքում առկա են ներառման բազմաթիվ հաջողված օրինակներ.

* ստեղծվել է հանդուրժողականության մթնոլորտ յուրաքանչյուր դպրոցում:
* Տավուշի մարզում երեխաներն ապրում են իրենց ընտանիքներում և կրթություն են ստանում իրենց իսկ համայնքի դպրոցում:

Ներառական կրթության իրականացումը Տավուշի մարզում ցույց տվեց հաշմանդամություն և կրթության առանձնահատուկ պայմանների կարիք ունեցող երեխաների հասարակության լիիրավ անդամ դարձնելու անհրաժեշտությունը, որի արդյունքում շահում է ողջ հասարակությունը:

2016-2017 ուս. տարում Երևանի բժշկահոգեբանամանկավարժական գնահատման կենտրոնի կողմից տրված եզրակացության հիման վրա վկայագրվել և ներառական կրթության համակարգում ընդգրկվել է կրթության առանձնահատուկ պայմանների կարիք ունեցող 150 երեխա:

**6.ՏԵՍՉԱԿԱՆ ՍՏՈՒԳՈՒՄՆԵՐ. ԱՐԴՅՈՒՆՔՆԵՐ, ՁԵՌՆԱՐԿՎԱԾ ՄԻՋՈՑԱՌՈՒՄՆԵՐ**

Համաձայն «Կրթության պետական տեսչության մասին» ՀՀ օրենքի 9-րդ հոդվածի 1-ին, 2-րդ, 9-րդ մասերի և ՀՀ կրթության և գիտության նախարարի` 2016թ. դեկտեմբերի 23–ի N 1335–Ա/2 հրամանով հաստատված ՀՀ կրթության պետական տեսչության 2017թ. աշխատանքային ծրագրի 4-րդ կետի, հիմք ընդունելով ՀՀ կրթության գլխավոր պետական տեսուչի 04.04.2017թ-ի N25-Ա կարգադրությունը` ՀՀ Տավուշի մարզի թվով 27 հանրակրթական ուսումնական հաստատություններում 2017թ. ապրիլի 10-ից 28-ը իրականացվել են կրթական գործունեության ուսումնասիրություններ: ՀՀ Տավուշի մարզպետի և ՀՀ կրթության պետական տեսչության պետի կողմից խախտումներ ունեցող դպրոցներին տրվել են պարտադիր կատարման հանձնարարականներ,որոնց կատարման վերաբերյալ տեղեկատվությունը ներկայացվել է ՀՀ կրթության պետական տեսչություն և Տավուշի մարզպետարան:

 **7.ՋԵՌՈՒՑՈՒՄ, ՎԵՐԱՆՈՐՈԳՈՒՄ**

 **/ ԽՆԴԻՐՆԵՐ, ՁԵՌՆԱՐԿՎԱԾ ՄԻՋՈՑՆԵՐ/**

Մարզի 77 հանրակրթական դպրոցներից 32-ն ունեն լոկալ ջեռուցում, 2 դպրոց ջեռուցվում է գազի վառարաններով, 2–ը՝ էլեկտրաէներգիայով և 41 դպրոց ջեռուցվում է դիզելային վառելիքի և փայտի վառարաններով:

 Կրթական հաստատությունները վերանորոգելու նպատակով 2016թ.-ին պետբյուջեից տրամադրվել է 373,2 մլն. Դրամ, իսկ 2017թ.-ին 1,321,9 մլն. դրամ:

 **8. ԴԱՍԱԳՐՔԵՐՈՎ ԱՊԱՀՈՎՎԱԾՈՒԹՅՈՒՆ, ՎԱՐՁԱՎՃԱՐՆԵՐԻ ՀԱՎԱՔԱԳՐՈՒՄ/ԽՆԴԻՐՆԵՐ, ՁԵՌՆԱՐԿՎԱԾ ՄԻՋՈՑԱՌՈՒՄՆԵՐ/**

Սահմանված ժամկետում ուսումնասիրվել և <<Դասագրքերի և տեղեկատվական հաղորդակցման տեխնոլոգիաների շրջանառու հիմնադրամ>> է ներկայացվել 2017-2018 ուսումնական տարում անհրաժեշտ դասագրքերի պատվերը: Ի կատարումն ՀՀ նախագահի հանձնարարականի՝ մարզի սահմանամերձ համայնքների դպրոցների աշակերտները դասագրքերը ստացել են անվճար:

**9. ՍՈՎՈՐՈՂՆԵՐԻ ԱՐՏԱԴԱՍԱՐԱՆԱԿԱՆ ՊԱՐԱՊՄՈՒՆՔՆԵՐ, ԱՄԱՌԱՅԻՆՀԱՆԳՍՏԻ ԿԱԶՄԱԿԵՐՊՈՒՄ**

 Սովորողների արտադասարանական պարապմունքներն իրականացվում են դպրոցներում գործող համապատասխան խմբակներում: Ամռան ընթացքում երեխաների հանգիստը կազմակերպվել է ճամբարներում: Մասնավորապես, ս/թ հուլիսի 1-ից մինչև օգոստոսի 15-ն ընկած ժամանակահատվածում Տավուշի մարզից Հանքավանի <<Լուսաբաց>> ճամբարում հանգստացել է 220 երեխա /3 հերթափոխով 80, 80 և 60 երեխա, յուրաքանչյուր խումբը 20 օրով/: Այդ ճամբար են մեկնել հիմնականում սոցիալապես անապահով և բազմանդամ ընտանիքների երեխաները, <<ՍՕՍ-մանկական գյուղի>> շահառու ընտանիքների երեխաները, <<Դիլիջանի երեխայի խնամքի եւ պաշտպանության գիշերօթիկ հաստատության>> աշակերտները, ինչպես նաև <<Պատանի երկրապահ>> ակումբի անդամները: Աշակերտներին տեղափոխող մեքենաներին ուղեկցել են ավտոճանապարհային տեսուչները:

 Թվով 25 համայնքներում կազմակերպվել են ամառային ճամբարներ: Ճամբարներ է կազմակերպել նաև <<Վորլդ վիժն>> կազմակերպությունը:

 Նոյեմբերյանի տարածաշրջանում ճամբարներ են կազմակերպել <<Նոյաստղ>>, <<Հակինթ>>, <<Լուսածիր>>, <<Հույսի կամուրջ>>, <<Ոսկե ծղի>>, <<Դեբեդ>> հասարակական կազմակերպությունները:

 Տավուշի միջնակարգ դպրոցը ս/թ հունիսի 12-ից մինչև հուլիսի 3-ը կազմակերպել է <<Տավուշն իր գիրկն է կանչում>> խորագրով ամառային ճամբար, որի նպատակն էր ռուսաստանաբնակ տավուշցի երեխաներին հայրենիք հրավիրելը, հասակակիցների հետ սերտ կապ հաստատելը, ինչպես նաև հայեցի դաստիարակությանը նպաստելը: Ճամբարի կազմակերպման աշխատանքները կատարվում է դպրոցի շրջանավարտ Գեղամ Առաքելյանի հովանավորությամբ:

 **10. ՄԱՐԶՈՒՄ ԻՐԱԿԱՆԱՑՎՈՂ ՆՈՐԱՐԱՐՈՒԹՅՈՒՆՆԵՐ**

 Մարզի հանրակրթական դպրոցներում 2016-2017 ուստարվա առկա խնդիրներից է ուսուցչի թափուր տեղերի համալրման հարցը: Վերջինս փորձում ենք լուծել համագործակցելով <<Դասավանդիր, Հայաստան>> հիմնադրամի հետ, որի կողմից մարզի սահմանամերձ դպրոցներ են գործուղվել 6 մասնագետ՝ Դիլիջանի թիվ 4 հիմնական/ հատուկ մանկավարժ/, Չորաթանի միջնակարգ / անգլերեն լեզու/, Ակնաղբյուրի հիմնական /ֆիզկուլտուրա/, Վազաշենի միջնակարգ / աշխարհագրություն, մաթեմատիկա/ և Բերդի վարժարան /անգլերեն լեզու/: 2017-2018 ուսումնական տարում Տավուշի մարզ են գործուղվել ևս 4 մասնագետ՝ Ներքին Կարմիրաղբյուրի /հայ եկեղեցու պատմություն/, Չորաթանի / ռուսաց լեզու, անգլերեն լեզու/ և Մովսեսի /ֆիզկուլտուրա/ միջնակարգ դպրոցներում դասավանդելու համար:

 Սահմանամերձ դպրոցներում ուսուցիչների թափուր տեղերը համարելու նպատակով առաջարկել ենք ԵՊՀ Իջևանի մասնաճյուղի հումանիտար ֆակուլտետում բացել <<Ռուսաց լեզու և գրականություն>> և <<Հատուկ կրթություն>> բաժիններ, իսկ Խ.Աբովյանի անվան հայկական պետական մանկավարժական համալսարանում և Հայաստանի ֆիզիկական կուլտուրայի և սպորտի պետական ինստիտուտում ընդունելության նպատակային տեղեր հատկացնել համապատասխանաբար <<Հատուկ կրթություն>>, <<Օտար լեզուներ /ռուսաց լեզու և գրականություն/>>, <<Սկզբնական կրթություն /տարրական մանկավարժություն և մեթոդիկա/>> և <<Մարզչամանկավարժական ֆակուլտետ>>-ներում:

 Մարզում իրականացվող նորարարություներից էր մայրաքաղաքի դպրոցների հետ հեռավար /օնլայն/ դասերի անցկացումը: Նմատատիպ դասեր անցկացվել է մարզի 5 դպրոցում: Քանի որ մարզի հանրակրթական դպրոցներն ունեն լաբորատորիաների վերազինման կարիք, ուստի հեռավար դասերի ընթացքում կիրառվող փորձերը հնարավորություն են տալիս որոշ չափով լրացնել այդ բացը: Տեսադասեր անցկացնելու համար անհրաժեշտ է դպրոցներն ապահովել ժամանակակից համակարգչային տեխնիկայով, ինչը հանդիսանում է հիմնախնիրներից մեկը:

 Մարզի 27 դպրոցում գործում է ռոբոտաշինության խմբակ: <<Ինֆորմացիոն տեխնոլոգիաների ձեռնարկությունների միության>> կողմից նման խմբակներ ունեցող դպրոցներին ի պահ տրամադրվել են համակարգչային տեխնիկա, ռոբոտաշինության համար նախատեսված ուսումնական հավաքածու և ավտոմատացման հավաքածու:

ՀՀ կրթության և գիտության նախարարի հրամանով հաստատված <<Տեխնոլոգիա>>առարկայի փորձնական ծրագիրը ձեռնարկատիրական կրթության բաղադրիչի ինտեգրմամբ՝ 2017-2018 ուսումնական տարում ներդրվել է հանրապետության բոլոր դպրոցների մեկական 2-րդ և 3-րդ դասարաններում:

Փորձնական ֆինանսական կրթության տարրեր ինտեգրած <<Տեխնոլոգիա>> և <<Ձեռնարկատիրություն>> առարկաները դպրոցներում դասավանդում են ՀՀ կրթության և գիտության նախարարության և <<Հայաստանի պատանեկան նվաճումներ>> կազմակերպության կողմից վերապատրաստում անցած և համապատասխան վկայական ստացած ուսուցիչներ: Իսկ <<Ձեռնարկատիրություն>> /10-րդ դասարան/ առարկայիփորձնական ծրագիրը 2017-2018 ուսումնական տարում դասավանվում է թվով 26 դպրոցում, իսկ<<Ձեռնարկատիրություն>>-11 –րդ դասարան-գործնական ծրագիրը՝ 3 դպրոցում:

Ձեռնարկատիրական կրթության չափորոշչի մշակման համար հիմք են ծառայել 2016 թվականի N1080 Կառավարության գործունեության ծրագիրը:

**11. ԱՇԱԿԵՐՏՆԵՐԻ ՍՆՆԴԻ ԿԱԶՄԱԿԵՐՊՈՒՄ**

Տավուշի մարզի տարրական կրթություն իրականացնող 75 դպրոցներից 74-ը նախորդ ուսումնական ծրագրում ընդգրկված էին ՄԱԿ-ի Պարենի համաշխարհային ծրագրի կողմից իրականացվող «Դպրոցական սնունդ» ծրագրում, 75-րդ դպրոցը սեպտեմբերից կմիանա ծրագրին՝ ՄԱԿ-ի Պարենի համաշխարհային ծրագրի նախաձեռնությամբ դպրոցի խոհանոցում և ճաշարանում իրականացված նորոգումների և տրամադրված խոհանոցային սարքավորումների շնորհիվ։

2017թ-ի փետրվարից Տավուշի մարզում ծրագրում ընդգրկված դպրոցները անցում կատարեցին «Դպրոցական սնունդ» ծրագրի գումարային մոդուլին, սննդատեսակների գնումները կատարելով ինքնուրույն, ստացան անհրաժեշտ գիտելիքներ և փորձ՝ պատրաստ լինելու և սահուն անցում կատարելու «Կայուն դպրոցական սնունդ» ազգային ծրագրին։ Այս նախաձեռնությունը լուրջ ազդակ հանդիսացավ նաև խրախուսելու տեղական գյուղատնտեսական արտադրությունը և ավելացնելու տեղական ապրանքաշրջանառությունը։

ՄԱԿ-ի Պարենի համաշխարհային ծրագիրը մեծ աշխատանքներ է կատարել բարելավելու դպրոցների խոհանոցների և ճաշարանների սանիտարական վիճակները, 75 դպրոցներից 25-ի խոհանոցները և ճաշարանները նորոգվում են ՄԱԿ-ի Պարենի համաշխարհային ծրագրի կողմից տրամադրված շինարարական նյութերով, ներառյալ դռների և պատուհանների փոխումը։ ՄԱԿ-ի Պարենի համաշխարհային ծրագրի նախաձեռնությամբ տարբեր դոնորների կողմից վերանորոգվել են մարզի 19 դպրոցների խոհանոցներ և ճաշարաններ(ՀՕՖ – 8 դպրոց, ՄԱԿ-ի Զարգացման ծրագիր – 7 դպրոց, Հայաստանի Մանուկների հիմնադրամ – 3 դպրոց, Փարոս հիմնադրամ – 1 դպրոց)։

Մարզի 75 դպրոցներից 61-ը ՄԱԿ-ի Պարենի համաշխարհային ծրագրի կողմից արդեն իսկ ստացել են անհրաժեշտ խոհանոցային սարքավորումներ /տաք ջրի հարմարանքներ, սառնարաններ, գազի և էլեկտրական վառարաններ, հաց թխելու սարքավորումներ, լվացարաններ ու պահարաններ, կշեռքներ/։ Մնացած 14 դպրոցները սարքավորումներ կստանան այդ դպրոցների խոհանոցների և ճաշարանների վիճակները բարելավելուց հետո։ 14 դպրոցներիցմեկում(Արծվաբերդի միջնակարգ) արդեն իրականացվում են նորոգման աշխատանքներ ՀՕՖ-ի կողմից, 13 դպրոցներում դեռևս դոնորներ չեն գտնվել այդ գործընթացի համար (մարզպետարանի կողմից նախաձեռնություն կա 3 դպրոցներում բարելավելու խոհանոցների և ճաշարանների սանիտարական վիճակները- Գանձաքար, Նոյեմբերյան թիվ 2 և Կողբ թիվ 2)։

**12.ԱՌԱՋԱԴԻՄՈՒԹՅԱՆ ՎԵՐԼՈՒԾՈՒԹՅՈՒՆ**

**/ԳԵՐԱԶԱՆՑԻԿՆԵՐ, ԵՐԿՏԱՐԵՑԻՆԵՐ/**

 2016-2017 ուստարում առաջադիմության վերաբերյալ արձանագրվել են հետևյալ ցուցանիշները՝

1. 3 մեդալակիր (Իջևանի ավագ դպրոց, Բերդավանի միջն.դպրոցից, Հաղթանակի միջնակարգ դպրոց/
2. գերազանցիկ՝ 2000 աշակերտ (որից 67-ը՝ 9-րդ դասարանցի)
3. երկտարեցի՝ չկա

 **13. 2017թ. ԲՈՒՀ-ԵՐԻ ԸՆԴՈՒՆԵԼՈՒԹՅԱՆ ՄՐՑՈՒՅԹԻ ԵՎ ՊԵՏԱԿԱՆ ՄԻԱՍՆԱԿԱՆ ՔՆՆՈՒԹՅՈՒՆՆԵՐԻ ԱՐԴՅՈՒՆՔՆԵՐԻ ՎԵՐԼՈՒԾՈՒԹՅՈՒՆ**

2017թ. ՀՀ Տավուշի մարզից ՀՀ ԲՈՒՀ-երում հայտագրվել է 454 դիմորդ, որից 408-ն /89.9%/ ընդունվել է, ընդ որում 69-ը՝ անվճար հիմունքներով, 339-ը՝ վճարովի: Տավուշի մարզից ՀՀ ԲՈՒՀ-եր ընդունված դիմորդների թիվը ըստ բուհերի ունի հետևյալ պատկերը.

 ԵՊՀ /Իջևանի մասնաճյուղ՝ հայտագրվել է 170 դիմորդ, ընդունվել է 144-ը,

 ԵՊՀ՝ հայտագրվել է 93 դիմորդ, ընդունվել է 86-ը,

 ՀՊՄՀ՝ հայտագրվել է 39 դիմորդ, ընդունվել է 37-ը,

 ՀՊՏՀ՝ հայտագրվել է 37 դիմորդ, ընդունվել է 37-ը,

 ԵՊԲՀ՝ հայտագրվել է 37 դիմորդ, ընդունվել է 35-ը,

 ԵՊԼՀ՝ հայտագրվել է 17 դիմորդ, ընդունվել է 17-ը:

Ըստ Տավուշի մարզի դիմորդների ԵՊՀ Իջևանի մասնաճյուղում ամենապահանջված մասնագիտություններն են՝

 Տարրական մանկավարժություն և մեթոդիկա՝ ընդունվել է 45-ը,

 Ինֆորմատիկա և կիրառական մաթեմատիկա՝ ընդունվել է 31-ը,

 Անգլերեն լեզու և գրականություն՝ ընդունվել է 21-ը,

 Ֆինանսներ՝ ընդունվել է 12-ը:

ՀՀ ՏԱՎՈՒՇԻ ՄԱՐԶՊԵՏԱՐԱՆԻ ԱՇԽԱՏԱԿԱԶՄԻ ԿՐԹՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՎԱՐՉՈՒԹՅԱՆ ՊԵՏ՝ Կ.ՆԱԶԱՐՅԱՆ